KÄYTTÖOIKEUSSOPIMUS

Huom: TÄMÄ VERSIO ON TARKOITETTU VAIN TIEDOKSI. ENGLANNINKIELINEN VERSIO ON VOIMASSA ENSISIJAISESTI, JOS TÄMÄN JA ENGLANNINKIELISEN VERSION VÄLILLÄ ON RISTIRIITA. 

Tämän loppukäyttäjän käyttöoikeussopimuksen (jäljempänä ”käyttöoikeussopimus” tai ”sopimus”) osapuolina ovat Uniblue Systems Ltd (C32567), Maltalla rekisteröity osakeyhtiö rekisteröidyssä osoitteessa Orange Point, Dun Karm Street, B'Kara By- Pass, Birkirkara BKR9037, Malta, Eurooppa (jäljempänä ”Uniblue”) ja loppukäyttäjä (jäljempänä ”käyttäjä”).

Suostumus 

Kun käyttäjä asentaa Uniblue-ohjelmiston ja valitsee ”Hyväksyn lisenssisopimuksen ehdot” -valintaruudun, hänen katsotaan sitoutuneen tämän lisenssin osapuoleksi ja vakuuttavan, että hänellä on valtuudet tehdä tämän sopimus. Uniblue suosittelee, että käyttäjä säilyttää tämän lisenssin myöhempää käyttöä varten. Jos käyttäjä ei halua sitoutua tämän sopimuksen kaikkiin ehtoihin, hänen tulee napsauttaa ”Peruuta”-painiketta ja jättää Uniblue-ohjelmisto asentamatta.

2.	Lisenssin myöntäminen

Tämän Lisenssin säädösten ja ehtojen mukaisesti Uniblue myöntää käyttäjälle rajoitetun, henkilökohtaisen, ei-yksinomaisen, ei siirrettävän, ilman oikeutta lisensoida eteenpäin, peruutettavissa olevan ilmaisen luvan asentaa lisenssin voimassa ollessa ja ainoastaan omaan yksityiseen käyttöön, kolme (3) kopiota Unibluen ohjelmistosta ja siihen liittyvästä kirjallisesta aineistosta joko painetussa muodossa tai koneellisesti luettavana versiona. Useampien kuin Unibluen ohjelmiston lisenssin sallimien kopioiden käyttö on kielletty. Unibluen ohjelmiston lisenssi ei salli ohjelmiston käyttöä vuorotellen eri tietokoneissa. Nämä rajoitukset koskevat, vaikka käyttäjä saa Unibluen ohjelmiston useamman median muodossa (esim. lataamalla verkosta ja CD:llä). Tässä sopimuksessa termi ”kopio” sisältää Unibluen ohjelmiston alkuperäisen asennuksen. Käyttäjä ei saa sallia muiden valmistaa kopioita Unibluen ohjelmistosta ja hänen tulee estää kopioiden tekeminen.

3.	Käyttöoikeusrajoitukset

Ellei tässä sopimuksessa ole erikseen sallittu, käyttäjä ei saa (i) kopioida, jäljentää, muuttaa tai muokata ohjelmakoodia, laatia siitä johdannaisteoksia, aukaista sitä tai palauttaa sitä lähdekoodiin tai yrittää muuten saada selville lähdekoodia, Unibluen ohjelmiston sisäisiä tietoja tai mitään sen osaa; (ii) poistaa tai millään tavalla peittää mitään Unibluen ohjelmiston omistus- tai tavaramerkkiä; (iii) lisensoida eteenpäin, myydä, vuokrata, siirtää, luovuttaa, näyttää, isännöidä, ulkoistaa, paljastaa, jakaa tai muuten kaupallisesti hyödyntää Unibluen ohjelmistoa; (iv) kiertää sarjanumeroa tai muuta mekanismia, jota käytetään Unibluen ohjelmiston suojelemiseksi luvattomalta käytöltä, kopioinnilta tai jakelulta, (v) lähettää tai antaa muutoin käyttöön Unibluen ohjelmistoa tai sen osaa, sarjanumero mukaan luettuna, Internetin tai muun yleisesti saatavilla olevan foorumin kautta (vi) viedä tai jälleenviedä maasta Unibluen ohjelmistoa tai siihen liittyvää tietoa tai teknologiaa Yhdysvaltojen ja Euroopan unionin vientiä koskevan lainsäädännön tai muiden soveltuvien lakien ja asetusten vastaisesti tai (vii) antaa käyttää Unibluen ohjelmistoa millä tahansa tavalla, joka rikkoo voimassa olevia lakeja.

Lisensoidut kopiot ja tietoverkot

Unibluen ohjelmiston samanaikainen tallennus, huolto tai käyttö on kielletty. Käyttäjä suostuu ottamaan käyttöön turvamekanismit, joilla estetään samanaikainen käyttö. 

5.	Aktivointi ja muut tekniset toimenpiteet 

Kun käyttäjä ostaa lisenssin hän saa sitä koskevan sarjanumeron. Unibluen ohjelmisto aktivoidaan syöttämällä ohjelmiston pyytämä sarjanumero. Unibluen ohjelmistossa saattaa olla muita teknisiä keinoja, mukaan lukien laillisten oikeuksien valvontateknologia, jotka on suunniteltu estämään luvaton tai laiton käyttö. Käyttäjä hyväksyy, että Uniblue saa käyttää näitä keinoja oman harkintansa mukaan. 
 
6.	Aineettoman omaisuuden suojeleminen

Unibluen ohjelmisto on suojattu tekijänoikeudella sekä muilla aineetonta omaisuutta koskevilla laeilla sekä kansallisesti että kansainvälisesti. Tämä käyttöoikeussopimus ei anna käyttäjälle mitään oikeuksia Unibluen tai kolmannen osapuolen ohjelmiston aineettomaan omaisuuteen eikä lisenssiä, oikeutta tai osuutta mihinkään Unibluen tai kolmannen osapuolen tavaramerkkiin, tuotenimeen tai palvelunimeen. Uniblue omistaa ja pidättää itsellään kaikki oikeudet ja edut Uniblue-ohjelmistoon, kaikkiin Uniblue-ohjelmiston kopioihin tai osiin sekä niiden mahdollisiin johdannaisteoksiin. 

7.	Rajoitettu takuu 

Unibluen ohjelmisto toimitetaan käyttäjälle tämän lisenssin ehtojen mukaisesti ”sellaisenaan” ilman minkäänlaista takuuta. Uniblue-ohjelmisto toimitetaan käyttäjälle nimenomaisesti yleiskäyttöisenä ohjelmistona eikä käyttäjän erityiskäyttöön. Käyttäjä hyväksyy, että Uniblue ja sen toimittajat eivät anna mitään takuuta sen suhteen, että Uniblue-ohjelmisto vastaa käyttäjän tarpeita eikä sen virheettömyydestä tai että Uniblue-ohjelmiston toiminnassa esiintyvät puutteet korjataan. Uniblue kiistää nimenomaisesti kaikki ilmaistut tai epäsuorat takuut ja ehdot, mukaan lukien mutta ei niihin rajoittuen, takuut kaupallisesta hyödynnettävyydestä, soveltuvuudesta tiettyyn tarkoitukseen ja aineetonta omaisuutta koskevien oikeuksien loukkaamattomuudesta. Kaikki takuut, joita ei voida sulkea pois, rajoittuvat kolmeenkymmeneen (30) päivään tai sovellettavan lain sallimaan lyhimpään aikaan, siihen joka on pidempi. Uniblue-ohjelmiston käyttö on käyttäjän omalla vastuulla ja käyttäjä on vastuussa kaikista päätöksistään ja toimistaan, jotka perustuvat Uniblue-ohjelmistoon, riippumatta kaikista tämän ohjelmiston esittämistä suosituksista. Uniblue ei anna mitään takuuta kolmannen osapuolen ohjelmistosta, jota voidaan käyttää Uniblue-ohjelmiston kautta tai sen avulla. 

8.	Vastuunrajoitus

SIINÄ MÄÄRIN KUIN LAKI SALLII, RIIPPUMATTA OLOSUHTEISTA JA KAIKISTA OIKEUSTEORIOISTA TAI OIKEUSLAITOKSISTA, OLIPA KYSYMYKSESSÄ RIKKOMUS, SOPIMUS TAI MUU ASIA, UNIBLUE JA SEN TOIMITTAJAT EIVÄT OLE VASTUUSSA KÄYTTÄJÄLLE TAI KENELLEKÄÄN KOLMANNELLE OSAPUOLELLE MISTÄÄN SUORISTA TAI VÄLILLISISTÄ, ERITYISISTÄ, OHEIS- TAI ESIMERKINLUONTEISISTA, RANGAISTUKSELLISISTA TAI SEURAAMUKSELLISISTA VAHINGOISTA (MUKAAN LUKIEN MUTTA NIIHIN RAJOITTUMATTA, LIIKETOIMINNAN TAPPIOT, VOITTOJEN MENETYS, TIETOJEN MENETYS, YKSITYISYYSSUOJAN MENETYS, LUOTTAMUKSELLISTEN TAI MUIDEN TIETOJEN MENETYS, TIETOKONEVIAT, TOIMINTAHÄIRIÖT TAI MUUT RAHALLISET TAI MUUT MENETYKSET), JOTKA JOHTUVAT TAI OVAT YHTEYDESSÄ JOTENKIN UNIBLUE-OHJELMISTON TAI TARJOTTUJEN TUKIPALVELUJEN KÄYTTÖÖN TAI KYVYTTÖMYYTEEN KÄYTTÄÄ NIITÄ SEKÄ TUKIPALVELUJEN PUUTTEESEEN JA JOTKA LIITTYVÄT JOTENKIN TÄHÄN OHJELMISTOON, OLIPA KYSYMYKSESSÄ VIRHE, RIKKOMUS (MUKAAN LUKIEN LAIMINLYÖNTI), EHDOTON VASTUU, SOPIMUS- TAI TAKUURIKKOMUS JA VAIKKA UNIBLUELLE TAI SEN TOIMITTAJILLE OLISI ILMOITETTUKIN TÄLLAISTEN VAHINKOJEN MAHDOLLISUUDESTA. 

UNIBLUEN TAI SEN TOIMITTAJIEN RIKKOMUKSESTA SOPIMUKSESTA TAI MUUSTA ASIASTA AIHEUTUVAN VASTUUN KOKONAISMÄÄRÄ EI YLITÄ MISSÄÄN TAPAUKSESSA SATAA YHDYSVALTAIN DOLLARIA (100 $). KÄYTTÄJÄ HYVÄKSYY, ETTÄ LISENSSIMAKSU KUVASTAA TÄTÄ RISKIN JAKAMISTA JA ETTÄ TÄSSÄ KOHDASSA MAINITTU RAJOITUS ON OLENNAINEN OSA OSAPUOLTEN VÄLISTÄ SOPIMUSTA. 

Joidenkin maiden lainsäädäntö ei salli vastuusta kieltäytymistä tai sen rajoittamista, joten yllä olevat rajoitukset eivät ehkä koske käyttäjää. 

9.	Vastuuvapaus 

Käyttäjä sitoutuu myöntämään Unibluelle vastuuvapauden ja suojaamaan sitä kaikkien mahdollisten vaateiden, vastuiden, vahinkojen, sakkojen, rangaistusten ja kulujen (mukaan lukien asianajokulut) suhteen, jotka johtuvat Uniblue-ohjelmiston käytöstä tai liittyvät siihen. Tämän kohdan mukaiset käyttäjän velvoitteet jäävät voimaan tämän sopimuksen päättymisen tai irtisanomisen jälkeen. 

10.	Tietosuoja 

Käyttäjä hyväksyy, että Uniblue voi kerätä ja käyttää Unibluen ohjelmiston käsittelemiä tietoja parantaakseen tuotteitaan ja palveluitaan. Kaikki käyttäjän henkilökohtaiset tiedot, joita Uniblue mahdollisesti tallentaa (esim. parantaakseen käyttäjälle tarjottuja palveluita) on käsiteltävä Unibluen tietosuojapolitiikan mukaisesti, sellaisena kuin se on kyseisenä aikana. Tietosuojapolitiikka on nähtävissä milloin hyvänsä osoitteessa http://www.uniblue.com/privacy/.

11.	Kolmannen osapuolen ohjelmistot 

Kolmansien osapuolten ohjelmistoja voidaan toimittaa yhdessä Unibluen ohjelmiston kanssa (jäljempänä ”kolmannen osapuolen ohjelmisto”). Tällaiset kolmannen osapuolen ohjelmistot voivat vaatia ilmoittamista ja/tai niillä voi olla erilliset lisenssiehdot. Tällaiset mahdolliset kolmannen osapuolen ohjelmistojen edellyttämät ilmoitukset ja lisenssiehdot voivat olla saatavilla Uniblue-ohjelmiston sovellushakemistossa sijaitsevassa Third Party Terms -kansiossa tai kyseisten ohjelmistojen kautta. Hyväksymällä tämän sopimuksen käyttäjä hyväksyy myös lisenssiehdot, jotka koskevat kolmannen osapuolen ohjelmistoja. Käyttäjä ei tee sopimusta Unibluen kanssa koskien tällaisia kolmannen osapuolen ohjelmistoja, eikä Uniblue ota vastuuta kyseisten ohjelmistojen käytön suhteen.
 
12.	Päättyminen

Käyttöoikeus päättyy automaattisesti, jos käyttäjä ei noudata sen ehtoja sekä käyttöoikeuden voimassaoloaikana että sen päätyttyä, sanotun kuitenkaan rajoittamatta Unibluen oikeuksia saada vahingonkorvauksia sovellettavan lain mukaisesti. Heti sopimuksen päätyttyä käyttäjän on palautettava välittömästi Unibluelle kaikki hallussaan olevat Unibluen ohjelmiston kopiot tai tuhottava ne. Tämän sopimuksen ehdot, joiden on tarkoitus säilyä sopimuksen päätyttyä, tulevat jäämään voimaan sen päätyttyä. 

13.	Yleiset säännökset

Mitkään oikeudet eivät ole voimassa, jos niitä ei nimenomaisesti myönnetä tällä käyttöoikeussopimuksella. Tämä lisenssi on koko sopimus käyttäjän ja Unibluen välillä koskien sen kohdetta ja se korvaa kaikki mahdolliset aikaisemmat tai samanaikaiset suulliset tai kirjalliset sopimukset, esitykset, neuvottelut, muut lisäehdot tai muut vastaavat yhteydenpidot osapuolten välillä. Jos tämän käyttöoikeussopimuksen jonkin osan todetaan olevan mitätön, täytäntöönpanokelvoton tai virheellinen, kyseisen osan katsotaan olevan merkityksetön, eikä se vaikuta lisenssin muiden ehtojen voimassaoloon. Jos lisenssin jompikumpi osapuoli ei pane täytäntöön tämän käyttöoikeuden jotain ehtoa, sen ei katsota merkitsevän luopumista kyseisen ehdon tai muiden ehtojen täytäntöönpanosta tulevaisuudessa. 

14.	Lain valitseminen

Tätä käyttöoikeussopimusta on tulkittava Euroopassa sijaitsevan Maltan lainsäädännön mukaisesti, lukuun ottamatta oikeussääntöjen välisiä ristiriitoja. Kaikki tästä sopimuksesta aiheutuvat tai sitä koskevat kiistat alistetaan Maltan tuomioistuinten yksinomaiseen tuomiovaltaan. Uniblue pidättää harkintansa mukaan oikeuden jatkaa Unibluen ohjelmiston käyttöä koskevien oikeusasioiden käsittelyä käyttäjän kansallisissa tuomioistuimissa. 

V061010